stanford-oval/wikipedia huggingface dataset:
Bravestarr
Lelufiguurit

Vuonna 1986 Mattel toi Bravestarr leluja myyntiin jouluksi ja monien mielestä tämä kiirehtiminen oli virhe, kun kukaan ei vielä tiennyt piirrossarjasta mitään. Ennen kuin sarja ehti alkaa vuonna 1987 se oli jo saanut huonon maineen lelujen takia.
Figuurit olivat kuitenkin aikansa yksityiskohtaisimpia leluja, mutta liian suuria, hahmojen ollessa noin 20 cm:n pituisia. Tämän vuoksi lapsilla oli vaikeuksia leikkiä niillä.
Bravestarr
Tex Hex
Iso Kaveri
Apulaissheriffi Fuzz
Eversti Borobot
Handle Bar
Lainsuojaton Skuzz
Hiekkamyrsky
Ukkospuikko
Sarjan päähahmoista Bravestarrista ja Tex Hexistä valmistettiin myös muutamia eri versioita. Lisäksi hahmojen eri kulkuneuvoja ja Fort Keriumin eri rakennukset päätyivät leluiksi.
Aiheesta muualla

Bravestarr.org (Arkistoitu – Internet Archive)
Bravestarr
Iso Kaveri
Tex Hex
Network Investment

Network Investment Oy, myöhemmin Osuma, on vuodesta 1995 noin vuoteen 2005 toiminut yhteisasiakkuuspohjaista jäsenalekorttia lanseerannut, tosin ilmeisesti huijaukseksi osoittautunutkenen mukaan? markkinointiyhtiö, jonka idea oli jäsenten asiakaskorttialennuksiin perustuvan paljousalennuksen siirtäminen myös ostohintaan.
Mutta klubilaisten osakepääomat ja toimistokulumaksut tiettävästi hupenivat perustajajohtajien miljoonapalkkioihin.kenen mukaan? Perinteinen pyramidihuijaussyyte oli kierretty keräämällä maksuja erikseen toimintakuluista.kenen mukaan? Nimi vaihtui myöhemmin Osumaksi ja yritys "katosi" 2000-luvun puolivälissä.
Markkinatuomioistuin kielsi vuonna 1997 Network Investment Oy:tä markkinoimasta verkostomarkkinoinnista syntyviä tuottoja sellaisille, joilla ei vielä ollut Network Investment Oy:n osakkeita.
Vuonna 2000 perustettu verkkokauppapaikka toimi melkein kaksi vuotta, mutta lopetettiin kannattamattomana keväällä 2002. Verkkokauppapaikka perustui asiamiesverkostoon ja oli suunnattu Network Investment Oy osakkaille.
Mía Maestro

Mía Maestro vuonna 2014.
Mía Maestro (s. 19. kesäkuuta 1978) on argentiinalainen näyttelijä. Hänet muistetaan mm. Alias-sarjan Nadia Santosina, mutta hän on esiintynyt myös elokuvissa, joista merkittävimpiin lukeutuu Poseidon (2006).
Mía Maestro syntyi Buenos Airesissa ja lähti myöhäisessä teini-iässään Berliiniin, jossa hän opiskeli klassista laulua. Hänen äitinsä on entinen taloustieteilijä, ja isä menestyi liikemiehenä Argentiinassa. Maestro on seurustellut näyttelijä Ned Bensonin kanssa.
Maestro sijoittui vuonna 2001 Stuff-lehden sadan seksikkäimmän naisen listan 61. sijalle ja Maximin vastaavalla listalla 67. sijalle.
Aiheesta muualla

Mía Maestro Internet Movie Databasessa. (englanniksi)
Neu

Neu (usein myös: v[Neu]) on japanilainen visual kei -yhtye. Yhtyeeseen kuului ennen laulaja Jun, kitaristi Nono, basisti Hixro ja rumpali Rei, mutta Jun ja Nono erosivat yhtyeestä ja tilalle tulivat laulaja Mitsu ja kitaristit Kayu ja Takumi. Jun sairastui kurkkusyöpään, joka oli syy uran lopetukseen.
Uudessa kokoonpanossa yhtye on julkaissut albumin nimeltä Limit. Uusi single "Wave" julkaistiin vuonna 2010. Single sisältää kolme kappaletta: Wave, E.Y.E ja Existence\"oblivion\". Yhtye muutti myös ulkonäköään. Limitin aikana asut olivat pääosin vihreitä, mutta sittemmin ulkoasu on muuttunut monivärisemmäksi  ja muutenkin monipuolisemmaksi.
Noel Kelehan

Noel Kelehan (26. joulukuuta 1935 – 6. helmikuuta 2012 Dublin, Irlanti) oli irlantilainen muusikko, Irlannin yleisradionyhtiön RTÉ:n konserttiorkesterin entinen kapellimestari ja RTÉ:n musiikkijohtaja. Hän jäi eläkkeelle kapellimestarin tehtävästä 1998.
Elämäkerta

Kelehan oli paitsi pätevä jazzpianisti, myös tunnettu Irlannin eurovisiokilpailukappaleiden kapellimestari vuosina 1966–1998. Hän johti voittokappaleen viisi kertaa, 1980, 1987, 1992, 1993 ja 1996. Kaikkiaan Kelehan johti 29 Eurovision kilpailukappaletta, joista 24 oli Irlannin. Sattumalta kävi niin, että Kelehanin jäätyä eläkkeelle[lähde? ] orkesterin käyttö lopetettiin kilpailussa vuonna 1999.
Kelehan kuoli pitkään sairastettuaan.
Aiheesta muualla

Biography of Noel Kelehan (Arkistoitu – Internet Archive) (englanniksi)
voittoesitysten kapellimestarit
| --- | --- |
1950-luku:   Fernando Paggi  Dolf van der Linden  Franck Pourcel  Dolf van der Linden 
1960-luku:   Franck Pourcel  Léo Chauliac  Franck Pourcel  Kai Mortensen  Gianfranco Monaldi  Alain Goraguer  Hans Hammerschmid  Kenny Woodman  Rafael de Ibarbia Serra  Franck Pourcel  Frans de Kok  Johnny Harris  Augusto Algueró 
1970-luku:   Dolf van der Linden  Jean-Claude Petit  Klaus Munro  Pierre Cao  Sven-Olof Walldoff  Harry van Hoof  Alyn Ainsworth  Raymond Donnez  Nurit Hirsh  Kobi Oshrat 
1980-luku:   Noel Kelehan  John Coleman  Norbert Daum  Michel Bernholc  Curt-Eric Holmquist  Terje Fjærn  Jo Carlier  Noel Kelehan  Atilla Şereftuğ  Nikica Kalogjera 
1990-luku:   Gianni Madonini  Anders Berglund  Noel Kelehan  Noel Kelehan  esitettiin ilman orkesterisäestystä  Geir Langslet  Noel Kelehan  Don Airey  esitettiin ilman orkesterisäestystä  (orkestereiden käyttö lopetettiin vuonna 1999)
Christian Andreasen

Christian Andreasen (s. 18. toukokuuta 1988 Aalborg, Tanska) on tanskalainen jalkapalloilija, pelipaikaltaan keskikenttäpelaaja.
Andreasen edusti juniorina Gistrupia, AaB Fodboldia ja Randersia. Ensimmäisen ammattilaissopimuksensa hän teki Randersin kanssa kesällä 2007. Kaudella 2009 hän pelasi lainasopimuksella kahdeksan ottelua Veikkausliigaa Turun Palloseurassa, ja teki otteluissa viisi maalia. Lainan päätyttyä heinäkuussa 2009 Andreasen allekirjoitti kaksivuotisen sopimuksen Thistedin kanssa. Syksyllä hän sai jännevamman, jonka vuoksi hän ei voinut pelata ennen lokakuuta 2010. Tammikuussa 2012 Andreasen tuli Veikkausliigan Kuopion Palloseuran testattavaksi. Hän pelasi ensimmäisen virallisen ottelunsa KuPS:ssa 20. tammikuuta, kun se kohtasi Liigacupissa JJK Jyväskylän, ja teki ottelussa joukkueensa ainoan maalin tasoittaen ottelun muutamaa minuuttia ennen pelin päättymistä.
Cenepan sota

Cenepan sota oli lyhyt Perun ja Ecuadorin välinen rajasota 26. tammikuuta – 28. helmikuuta 1995. Sodan päätyttyä molemmat osapuolet julistautuivat voittajiksi, mutta Ecuador luopui vaatimuksistaan kiistellyn alueen suhteen.
Taustat

Kiistojen syynä olivat 1800-luvulla syntyneet erimielisyydet maiden välisen rajan sijainnista. Näiden kiistojen seurauksena olivat maat jo vuosina 1941 ja 1981 sotineet, jolloin Peru oli voittanut. Vihamielisyydet alkoivat uudelleen, kun Peru perusti tukikohdan kiistelylle alueelle. Ecuador väitti, että tukikohta oli rakennettu sen alueelle ja ecuadorilaiset perustivat oman tukikohtansa perulaisten tukikohdan eteen. Maat sopivat tukikohtien purkamisesta, mutta maiden keskinäinen syyttely maahan tunkeutumisesta jatkui. Vuonna 1994 tapahtui kuitenkin uusi välikohtaus, ecuadorilaiset pysäyttivät perulaisen partion ecuadorilaisen tukikohdan lähistöllä väittäen perulaisten tunkeutuneen Ecuadorin alueelle. Perulaiset väittivät aluetta omakseen ja halusivat tavata ecuadorilaisten komentajat. Tapaaminen järjestettiin ja perulaiset sanoivat tuhoavansa ecuadorilaisten tukikohdan, jos sitä ei purettaisi. Tämän tapaamisen jälkeen sekä Peru että Ecuador lähettivät joukkojaan alueelle.
Sota

Ensimmäiset yhteenotot tapahtuivat pienten partioiden välillä, kun molempien maiden partiot olivat ylittäneet toistensa rajat. Tammikuun 11. päivänä tapahtui välikohtaus, jossa ecuadorilaiset tulittivat perulaista partiota pakottaen nämä vetäytymään.
Seuraavan viikon aikana Peru alkoi valmistella hyökkäystä kiistellylle alueelle. Perulaiset alkoivat tehdä tiedustelulentoja taisteluhelikoptereilla ecuadorilaisten asemien yllä, lisäksi he perustivat tukikohdan alueelle. Ecuadorin ja Perun sotilaskomentajat tapasivat toisensa 24. tammikuuta, jolloin ecuadorilaiset uhkasivat ampua alas jokaisen heidän asemiensa yli lentävän helikopterin. Ecuadorilainen taisteluosasto hyökkäsi 26. tammikuuta perulaisten tukikohtaan ja pakotti nämä perääntymään.
Vielä samana päivänä molemmat maat määräsivät yleisen liikekannallepanon ja kaikkiaan sodan aikana mobilisoitiin 140 000 sotilasta. Perulaiset hyökkäsivät Ecuadorin asemia vastaan, mutta ecuadorilaiset pystyivät estämään heidän etenemisensä. Samaan aikaan ilmasota kiihtyi, perulaiset käyttivät A-37 Dragonfly -koneitaan rynnäköintiin ja toivat alueelle useita helikoptereita, lisäksi heillä oli English Electric Canberra -pommikoneita, Dassault Mirage III -hävittäjiä ja Suhoi Su-22 hävittäjä-pommittajia. Ecuadorilaiset käyttivät Dassault Mirage F1. ja, IAI Kfir -hävittäjiä, BAC Strikemaster- ja  A-37 -rynnäkkökoneita. Ecuadorin ilmavoimien Miraget ja Kfirit pudottivat 10. helmikuuta perulaisten A-27:n ja kaksi Su-22 konetta. Perulaiset väittivät pudottaneensa yhden A-37_n ja Kfirin. Rauhansopimus allekirjoitettiin 17. helmikuuta taisteluiden jatkuessa seuraavaan päivään. Pienempiä kahakoita sattui vielä kuukausien ajan.
Seuraukset

Yhdysvallat, Brasilia, Argentiina ja Chile lähettivät rauhanturvaajia alueelle rauhansopimuksen mukaisesti erottamaan taistelevat joukot toisistaan. Molemmat taistelijat tyhjensivät tukikohtansa kiistellyltä alueelta ja alue demilitarisoitiin. Rajakiistaa alettiin ratkaista neuvotteluissa, jotka päättyivät vuonna 1998 annettuun julistukseen. Sen mukaan alue kuului Perulle vuoden 1941 rauhansopimuksen mukaan.
Arviot osapuolten tappioista sodan aikana vaihtelevat suuresti. Useat tutkijat arvioivat kummankin puolen tappiot noin 500 sotilaaksi. Suurin osa kaatuneista oli perulaisia, jotka yrittivät hyökätä liian vahvasti puolustettuja ecuadorilaisten asemia vastaan. Peru menetti viisi helikopteria ja Ecuador yhden, perulaiset menettivät neljä lentokonetta ja Ecuador yhden.
Sota onnistui myös rikkomaan perinteisten liittolaisten Argentiinan ja Perun välit puoleksitoista vuosikymmeneksi Argentiinan myytyä salaa aseita ja ammuksia sotaa käyvälle Ecuadorille. Tätä ennen Peru oli ollut Argentiinan liittolainen ja tuki sitä Falklandin sodassa 1982. Argentiinan presidentti Cristina Fernández teki ensimmäisen virallisen vierailun tapaamaan Perun Alan Garcíaa maaliskuussa 2010, jota edeltävä valtiovierailu tapahtui 1994.
Carl Gustaf Fabian Wrede

Carl Gustaf Fabian Wrede (1880-luvun puoliväli)
Carl Gustaf Fabian Wrede (af Elimä) (24. lokakuuta 1819 Anjala – 18. heinäkuuta 1892 Anjala) oli suomalainen eversti ja Vaasan läänin kuvernööri.
Wreden vanhemmat olivat aliluutnantti, vapaaherra Otto Rabbe Wrede (k. 1842) ja Johanna Ulrika Aminoff. Hän kävi Haminan kadettikoulua 1835–1836 ja pääsi ylioppilaaksi Helsingissä 1838. Wrede meni tykkimieheksi 4. kevyeen ratsutykistöpatteriin 1839 ja hänestä tuli patterissa junkkari 1839 ja portepéjunkkari 1840. Hän palveli sitten suuriruhtinatar Maria Nikolajevnan kyrassiäärirykmentissä kornettina vuodesta 1841 ja luutnanttina vuodesta 1843 eroten rykmentistä aliratsumestarina 1846. Wrede oli sitten Krimin sodan aikana 2. Vaasan ruotujakoisessa tarkk’ampujapataljoonassa luutnanttina vuodesta 1854 ja alikapteenina vuodesta 1855. Hän sai siirron 9. Viipurin ruotujakoiseen tarkk'ampujapataljoonaan 1856 ja hänestä tuli majuri 1858 ja eversti armeijan jalkaväessä 1862. Wrede erosi armeijan palveluksesta 1863. Wrede oli vimeksi Vaasan läänin vt. kuvernöörinä 1862–1863 ja vakinaisena kuvernöörinä 1863–1884. Hän omisti Rabbelugnin kartanon Anjalassa.'
Wrede oli naimisissa 1845–1864 Margareta Sofia Eleonora Glansenstiernan (k. 1864) kanssa. Heidän lapsiaan olivat:
upseeri, maanviljelijä ja valtiopäivämies Rabbe Wladimir Wrede (1846–1903)
kihlakunnantuomari, valtiopäivämies Kasper Hjalmar Wrede (1849–1912)
metsähallituksen ylijohtaja Carl Ernst Wrede (1850–1927)
tilanomistaja, senaattori ja valtiopäivämies Otto Albert Wrede (1851–1936)
aluemetsänhoitaja Gustaf Wrede, ”Parkanon paroni” (1853–1939)
agronomi, Toivolan vapautettujen vankien turvalaitoksen johtaja Henrik Knut Wrede (1854–1929)
vankien parissa hengellistä ja sosiaalista työtä tehnyt Mathilda Wrede (1864–1928)
Cecelia Ahern

| Cecelia Ahern |
| --- | --- |
 Cecelia Ahern vuonna 2009.
Henkilötiedot
Syntynyt: 30. syyskuuta 1981 (ikä 43) Dublin, Irlanti
Ammatti:  kirjailija
Kirjailija
Aikakausi:  2004–
Tyylilajit:  romanttinen kirjallisuus
Esikoisteos:  P.S. Rakastan sinua (2004)
Aiheesta muualla
[www.ceceliaahern.ie Kotisivut]
Löydä lisää kirjailijoitaKirjallisuuden teemasivulta
Cecilia Ahern puhumassa Frankfurtin kirjamessuilla vuonna 2011.
Cecelia Ahern (s. 30. syyskuuta 1981 Dublin) on suosittu irlantilainen kirjailija. Hänen esikoisromaaninsa P.S. Rakastan sinua (2004) on käännetty 50 kielelle ja siitä on tehty myös samanniminen elokuvasovitus. Ahern oli myös yksi ABC:n komediasarjan Samantha (2007–2009) käsikirjoittajista.
Elämä > Kirjailijan ura

Ennen kirjailijan uraa Ahern suoritti journalistiikan loppututkinnon Griffith Collegessa Dublinissa. Vuonna 2002, Cecelia Ahernin ollessa 21-vuotias, hän kirjoitti ensimmäisen kirjansa, P.S. Rakastan sinua, joka julkaistiin vuonna 2004 ja oli myydyin kirja Irlannissa (19 viikkoa), Isossa-Britanniassa, Yhdysvalloissa, Saksassa ja Alankomaissa. Kirjaa on myyty yli 40 maassa ja siitä on tehty Richard LaGravenesen ohjaama elokuva, jonka pääosissa näyttelevät Hilary Swank ja Gerard Butler.
Elämä > Yksityiselämä

Cecelia Ahernin isä on Irlannin entinen pääministeri Bertie Ahern. Cecelian vanhempi sisar Georgina Ahern on naimisissa Westlifesta tunnetuksi tulleen laulaja Nicky Byrnen kanssa.
Vuonna 2000 Ahern kuului Irlannin Eurovision laulukilpailun karsinnoissa kolmanneksi tulleeseen yhtyeeseen Shimma.
Joulukuussa 2009 Ahernin kerrottiin synnyttäneen hänen ja kumppaninsa David Keoghanin esikoistyttären.
Teokset

P.S. Rakastan sinua.  (P.S. I love you, 2004)  Suomentanut Pirjo Lintuniemi. Helsinki:  Gummerus, 2005.  ISBN 951-20-6413-8.
Sateenkaaren tuolla puolen.  (Where Rainbows End, 2005)  Suomentanut Terhi Leskinen. Helsinki:  Gummerus, 2006.  ISBN 951-20-6782-X.
Yllätysvieras.  (If You Could See Me Now, 2005)  Suomentanut Terhi Leskinen. Helsinki:  Gummerus, 2007.  ISBN 978-951-20-7403-7.
Ihmemaa.  (A Place Called Here, 2007)  Suomentanut Terhi Leskinen. Helsinki:  Gummerus, 2008.  ISBN 978-951-20-7699-4.
Suoraan sydämestä.  (Thanks for the Memories, 2008)  Suomentanut Terhi Leskinen. Helsinki:  Gummerus, 2009.  ISBN 978-951-20-7661-1.
Lahja.  (The Gift, 2008)  Suomentanut Terhi Leskinen. Helsinki:  Gummerus, 2009.  ISBN 978-951-20-8017-5.
Mitä huominen tuo tullessaan.  (The Book of Tomorrow, 2009)  Suomentanut Terhi Leskinen. Helsinki:  Gummerus, 2010.  ISBN 978-951-20-8227-8.
Tyttö peilissä.  (Girl in the Mirror, 2011)  Suomentanut Terhi Leskinen. Helsinki:  Gummerus, 2012.  ISBN 978-951-20-8741-9.
Tapaaminen Elämän kanssa.  (The Time of My Life, 2011)  Suomentanut Terhi Leskinen. Helsinki:  Gummerus, 2012.  ISBN 978-951-20-8788-4.
Sadan nimen mittainen matka.  (One Hundred Names, 2012)  Suomentanut Terhi Leskinen. Helsinki:  Gummerus, 2014.  ISBN 978-951-20-9249-9.
Kuinka rakastutaan.  (How to Fall in Love, 2013)  Suomentanut Terhi Leskinen. Helsinki:  Gummerus, 2015.  ISBN 978-951-20-9747-0.
Aiheesta muualla

Kuvia tai muita tiedostoja aiheesta Cecelia Ahern Wikimedia Commonsissa
Kotisivut (englanniksi)
Suvi Ahola, Irlantilaiset tunteet koskettavat ympäri maailmaa. Helsingin Sanomat 27.3.2008 s. C3. Lyhennelmä artikkelista Hs.fi (Arkistoitu – Internet Archive)
MTV3
Heidi Nevalainen: Kadonneen minän metsästys[vanhentunut linkki]. 10.11.2008.
Carl Gustaf Lewenhaupt

Carl Gustaf Lewenhaupt
| Mitalit> Maa:   Ruotsi.Miesten ratsastus. Olympialaiset  | Mitalit> Maa:   Ruotsi.Miesten ratsastus. Olympialaiset  | Mitalit> Maa:   Ruotsi.Miesten ratsastus. Olympialaiset  | Maa:   Ruotsi> Miesten ratsastus. |
| --- | --- | --- | --- |
|  Hopeaa | Pariisi 1924 | Joukkuekenttäratsastus |  |
|  Pronssia | Antwerpen 1920 | Esteratsastus |  |
Carl Gustaf Moritz Thure Lewenhaupt (7. tammikuuta 1884 Örebro – 11. toukokuuta 1935 Tukholma) oli ruotsalainen este- ja kenttäratsastaja. Hänen seuransa oli helsingborgilainen K2 IF.
Lewenhaupt voitti Antwerpenin olympialaisissa 1920 pronssia esteratsastuksessa. Hän kilpaili Pariisin kisoissa 1924 kenttäratsastuksessa, mutta joutui keskeyttämään henkilökohtaisessa kilpailussa. Lewenhaupt sai kuitenkin hopeamitalin kenttäratsastuksen joukkuekisasta.
Neu-Westend

Neu-Westend voi tarkoittaa:
Neu-Westend (Berliini), Berliinin kaupunginosa
Neu-Westendin metroasema, Berliini
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Neu-Westend”, voi hakea sivunnimihaulla, laajalla sivunnimihaulla tai tekstihaulla.
Carl Gustaf Forstén

Carl Gustaf Forstén (10. maaliskuuta 1802 Kuopio – 14. lokakuuta 1856 Kuopio) oli suomalainen Venäjän keisarikunnan armeijassa  palvellut kenraalimajuri.
Carl Gustaf Forsténin vanhemmat olivat varalääninkamreeri, asessori Gustaf Ernst Forstén ja Helena Augusta Tawaststjerna. Forstén tuli oppilaaksi Haapaniemen suomalaiseen topografikouluun 1814, ylennettiin valmistuttuaan 1819 vänrikiksi ja määrättiin H.M. Keisarin seurueeseen. Aliluutnantiksi hänet ylennettiin 1823 ja luutnantiksi 1826. Hän osallistui Venäjän–Turkin sotaan 1828–1829. Alikapteeniksi ylennettynä hänet määrättiin majoitusmestariksi 2. armeijadivisioonaan 1829, mutta siirrettiin sitten 3. armeijadivisioonan esikuntaan. Forstén osallistui Puolan kapinan kukistamiseen 1831–1832 ja ylennettiin kapteeniksi 1832 ja everstiluutnantiksi 1834. Kaukasiaan hänet komennettiin 1838, missä hän osallistui sotatoimiin vuoristoheimoja vastaan. Majoitusmestariksi 19. jalkaväkidivisioonaan hän tuli 1839, everstiksi hänet ylennettiin 1842. Forstén siirrettiin Kaukasian linjapataljoonien 2. prikaatin komentajaksi 1848 ja ylennettiin kenraalimajuriksi 1850. Eron sotapalveluksesta hän sai vuonna 1856.
Naksoslaisten stoa

| Naksoslaisten stoa |
| --- | --- |

Sijainti:  Delos, Kykladit, Etelä-Egean saaret  Kreikka
Koordinaatit:  37°24′01″N, 25°15′59″E
Rakennustyyppi:  stoa
Valmistumisvuosi:  noin 550 eaa.
Tyylisuunta:  joonialainen
 Osa Unescon maailmanperintökohdetta Delos 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Naksoslaisten stoa oli antiikin aikainen stoa eli pylväshalli Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Apollonin ja Artemiin pyhäkköaluetta.
Naksoslaisten stoa oli rakennettu arkaaisella kaudella noin vuonna 550 eaa. Sen rakennuttivat naksoslaiset, jotka tekivät myös läheisen niin kutsutun Naksoslaisten talon. Stoa sijaitsi pyhäkköalueen lounaiskulmassa Propylonin ja Naksoslaisten talon länsipuolella, ja toimi pyhäkköalueen rajana tässä suunnassa. Sen pohjoispuolella sijaitsi niin kutsuttu Androslaisten talo.
Stoa edusti joonialaista tyyliä. Se oli L-kirjaimen muotoinen ja avautui pohjoiseen ja itään pyhäkköalueelle päin. Rakennuksen eteläsiiven koko oli noin 26,5 x 4,7 metriä ja länsisiiven koko noin 43,0 x 5,1 metriä. Stoa oli yksilaivainen.
Caribbean Cup

| Caribbean Cup |
| --- | --- |

Laji:  Jalkapallo
Perustettu:  1989
Joukkueita:  8
Hallitseva mestari:   Jamaika
Eniten mestaruuksia:   Trinidad ja Tobago (8)
Caribbean Cup on vuodesta 1989 lähtien epäsäännöllisin väliajoin pidetty jalkapallon Karibian maiden mestaruusturnaus. Sen järjestäjänä toimi Karibian maiden jalkapalloliitto Caribbean Football Union (CFU).
Caribbean Cup toimii myös Pohjois- ja Väli-Amerikan maiden mestaruusturnauksen CONCACAF Gold Cupin karsintakilpailuna. Sen edeltäjä oli vuosina 1978–1988 järjestetty Karibian mestaruusturnaus.
Isäntämaat ja mestarit

| Vuosi | Isäntämaa | Kultaa | Hopeaa | Pronssia |
| --- | --- | --- | --- | --- |
| 1989 |  Barbados |  Trinidad ja Tobago |  Grenada |  Guadeloupe |
| 1990 |  Trinidad ja Tobago | Turnaus keskeytettiin vallankaappausyrityksen takia. | Turnaus keskeytettiin vallankaappausyrityksen takia. | Turnaus keskeytettiin vallankaappausyrityksen takia. |
| 1991 |  Jamaika |  Jamaika |  Trinidad ja Tobago |  Saint Lucia |
| 1992 |  Trinidad ja Tobago |  Trinidad ja Tobago |  Jamaika |  Martinique |
| 1993 |  Jamaika |  Martinique |  Jamaika |  Trinidad ja Tobago |
| 1994 |  Trinidad ja Tobago |  Trinidad ja Tobago |  Martinique |  Guadeloupe |
| 1995 |  Jamaika    Caymansaaret |  Trinidad ja Tobago |  Saint Vincent ja Grenadiinit |  Kuuba |
| 1996 |  Trinidad ja Tobago |  Trinidad ja Tobago |  Kuuba |  Martinique |
| 1997 |  Antigua ja Barbuda    St. Kitts ja Nevis |  Trinidad ja Tobago |  Saint Kitts ja Nevis |  Jamaika |
| 1998 |  Jamaika    Trinidad ja Tobago |  Jamaika |  Trinidad ja Tobago |  Haiti |
| 1999 |  Trinidad ja Tobago |  Trinidad ja Tobago |  Kuuba |  Haiti |
| 2001 |  Trinidad ja Tobago |  Trinidad ja Tobago |  Haiti |  Martinique |
| 2005 |  Barbados |  Jamaika |  Kuuba |  Trinidad ja Tobago |
| 2007 |  Trinidad ja Tobago |  Haiti |  Trinidad ja Tobago |  Kuuba |
| 2008 |  Jamaika |  Jamaika |  Grenada |  Guadeloupe |
| 2010 |  Martinique |  Jamaika |  Guadeloupe |  Kuuba |
| 2012 |  Antigua ja Barbuda |  Kuuba |  Trinidad ja Tobago |  Haiti |
| 2014 |  Jamaika |  Jamaika |  Trinidad ja Tobago |  Haiti |
Mitalitaulukko

| Nro | Maa | Mestaruus | Hopeaa | Pronssia |
| --- | --- | --- | --- | --- |
| 1. |  Trinidad ja Tobago | 10 | 7 | 2 |
| 2. |  Jamaika | 6 | 2 | 2 |
| 3. |  Kuuba | 1 | 3 | 3 |
| 4. |  Haiti | 1 | 1 | 4 |
| 5. |  Martinique | 1 | 1 | 3 |
| 6. |  Grenada | 0 | 2 | 0 |
| 7. |  Guadeloupe | 0 | 1 | 3 |
| 8. |  Saint Kitts ja Nevis | 0 | 1 | 0 |
| 8. |  Saint Vincent ja Grenadiinit | 0 | 1 | 0 |
| 10. |  Saint Lucia | 0 | 0 | 1 |
Carl Gustaf Lundgren

Carl Gustaf Lundgren (1779–1854 Kuopio) oli suomalainen kuparipiirtäjä, joka loi merkittävän uran Tukholmassa.
Lundgren opiskeli Tukholmassa Kuninkaallisessa taideakatemiassa, mutta valmistui lisäksi itseopiskelun kautta kaivertajaksi. Hänen kaiverruksiaan ei kuitenkaan pidetä kovin korkeatasoisina. Parhaita ovat muotokuvat Aron Westénistä, J. E. Noreenista ja Kaarle XIV Juhanasta. Hän teki myös kirjankuvitusta, mutta siirtyi myöhemmin kartankaiverrukseen ja tekstaukseen.
Nokia 1220

| Nokia 1220 |
| --- | --- |
Valmistaja:  Nokia
Julkaistu:  1999
Käyttöverkot:  TDMA/AMPS 800 MHz
Mitat:  114 × 49 × 26 mm
Paino:  150 g
Näyttö:  LCD
Näytön kuvatarkkuus:  84 × 48
Muisti:  osoitekirja 200 yhteystiedolle
Kamera:  ei
Radio:  ei
Valmiusaika:  250 h
Puheaika:  5 h
Akku:  900 mAh
Tiedonsiirto:  SMS
Infobox OKNimi-testi OK: 
Nokia 1220 on Nokian vuonna 1999 julkistama matkapuhelin.
Toiminnot

Puhelimesta löytyvät kalenteri, kello hälytystoiminnolla, osoitekirja 200 yhteystiedolle, laskin ja värinätoiminto sekä pelejä.
Chan Ka Nin

Chan Ka Nin (s. 1949 Brittiläinen Hongkong) on kanadalainen säveltäjä. Hän voitti kahdesti parhaan klassisen sävellyksen Juno-palkinnon ja on saanut monia kansainvälisiä palkintoja. Hänen teoksiaan ovat esittäneet muiden muassa Toronton sinfoniaorkesteri, Calgaryn filharmonikot, Nova Scotian sinfoniaorkesteri, Purcell-kvartetti, Rivka Golani ja Lawrence Cherney. Teosten joukossa on ooppera Iron Road (2001).
Chan syntyi Hongkongissa, mutta muutti perheineen Vancouveriin vuonna 1965. Hän opiskeli sävellystä Brittiläisen Kolumbian yliopistossa Jean Coulthardin johdolla ja jatkoi opintojaan Bernhard Heidenin johdolla Indianan yliopistossa, josta hän lopulta sai maisterin ja tohtorin arvonsa musiikissa. Vuonna 1982 Chan aloitti musiikin teorian ja sävellyksen opettamisen Toronton yliopistossa.
Charles Louis Philippe

| Charles Louis Philippe |
| --- | --- |
 Charles Louis Philippe
Henkilötiedot
Syntynyt: 1874
Kuollut: 1909 (34–35 vuotta)
Kansalaisuus:  Ranska
Ammatti:  kirjailija
Kirjailija
Äidinkieli: ranska
Tuotannon kieli: ranska
Aiheesta muualla
Löydä lisää kirjailijoitaKirjallisuuden teemasivulta
Charles Louis (Charles-Louis) Philippe (1874–1909) oli ranskalainen kirjailija. Hän osoittaa teoksissaan myötätuntoa vähäosaisia kohtaan. Elinaikanaan hän jäi vaille arvostusta, mutta teoksista tuli suosittuja hänen kuolemansa jälkeen sekä Ranskassa että varsinkin Saksassa.
Teokset

Quatre histoires de pauvre amour, 1897
La bonne Madeleine et la pauvre Marie, 1898
La mère et l'enfant, 1899
Bubu de Montparnasse, 1901
Le père Perdrix, 1902
Marie Donadieu, 1905
Croquignole, 1906
Dans la petite ville, 1910